RESTRIKTIVNO

REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 06-2/174-21

10. maj 2021. godine

B e o g r a d

Z A P I S N I K

15. SEDNICE ODBORA ZA KULTURU I INFORMISANjE

NARODNE SKUPŠTINE REPUBLIKE SRBIJE,

ODRŽANE 5. MAJA 2021. GODINE

 Sednica je počela u 12,00 časova.

 Sednicom je predsedavala Sandra Božić, predsednik Odbora.

 Sednici su prisustvovali: Aleksandar Čotrić (došao u toku prve tačke dnevnog reda), Vuk Mirčetić, Lav Grigorije Pajkić, prof. dr Marko Atlagić, Jovan Kolundžija, Miloš Terzić, Milica Obradović, Jelica Sretenović, Nataša Mihailović Vacić, Rozalija Ekres, Željko Tomić, članovi Odbora.

 Sednici su prisustvovali: Nebojša Bakarec (Ivan Tasovac), Zoran Tomić (mr Jadranka Jovanović), Jelena Mihailović (Snežana Paunović) i Aleksandar Jovanović (Mira Petrović), zamenici članova Odbora.

 Sednici nije prisustvovala Milena Popović, niti njen zamenik.

Pored članova Odbora, sednici su prisustvovali: Miloš Cvetanović, državni sekretar i predsednik Pregovaračke grupe za poglavlje 10, Milan Dobrijević, v.d. pomoćnika ministra i zamenik predsednika Pregovaračke grupe za poglavlje 10, Vladana Radisavljević, član Pregovaračke grupe za poglavlje 10, Slavica Kukolj, sekretar Pregovaračke grupe za poglavlje 10, Slavica Trifunović, pomoćnik za informisanje i medije u Ministarstvu kulture i informisanja, Borka Radovanović, savetnik u Sektoru za informisanje u Ministarstvu kulture i informisanja, kao i Dubravka Grčić Nedeljković iz Ministarstva za evropske integracije.

Pre utvrđivanja Dnevnog reda, a na osnovu predloga osam članova Odbora za kulturu i informisanje, u skladu sa članom 255. stav 3. Poslovnika Narodne skupštine, članovi Odbora su, jednoglasno (15 za), odlučili da sednica Odbora bude zatvorena za javnost.

Na predlog predsedavajućeg, članovi Odbora su, jednoglasno (15 za), usvojili sledeći

D n e v n i r e d

1. Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 10 „Informaciono društvo i mediji“.

PRVA TAČKA DNEVNOG REDA: Razmatranje Predloga pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 10 „Informaciono društvo i mediji“.

U uvodnim napomenama, Sandra Božić obavestila je prisutne da je Vlada Republike Srbije, 28. aprila 2021. godine, usvojila Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 10 „Informaciono društvo i mediji“ a 29. aprila 2021. godine dostavila ovaj predlog Narodnoj skupštini.

Miloš Cvetanović i Slavica Trifunović informisali su članove Odbora o Predlogu pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 10 „Informaciono društvo i mediji“.

Diskutovala je Sandra Božić.

Odbor je jednoglasno (16 za) odlučio da da pozitivno mišljenje na Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 10 „Informaciono društvo i mediji“.

Odbor je jednoglasno (16 za) za izvestioca Odbora na sednici Odbora za evropske integracije za Predlog pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za Poglavlje 10 „Informaciono društvo i mediji“, odredio Sandru Božić.

Predsedavajuća je obavestila članove Odbora da je potrebno odlučiti da li će se nakon održane sednice dati saopštenje za javnost, nakon čega je Odbor jednoglasno (16 za) dao sledeće saopštenje za javnost: „Odbor za kulturu i informisanje je na sednici održanoj 5. maja 2021. godine, koja je bila zatvorena za javnost, razmotrio i dao pozitivno mišljenje na Predlog Pregovaračke pozicije Republike Srbije za Međuvladinu konferenciju o pristupanju Republike Srbije Evropskoj uniji za poglavlje 10 - „Informaciono društvo i mediji“.

Sednica je završena u 12,40 časova.

SEKRETAR PREDSEDNIK

 Dana Gak Sandra Božić